Ma en kind (3) verdwyn saamFoto: Verskaf Die publiek se hulp word benodig om ŉ ma op te spoor wat saam met haar driejarige kind spoorloos in Kaapstad verdwyn het. Dessie Rechner, stigter en direktrise van Pink Ladies, ŉ organisasie wat hom daarop toespits om vermiste mense op te spoor, het Woensdag gesê die ma, Tasneema Sayed (46), is die laaste keer op 4 Augustus om 15:00 deur haar oom gesien. “Sy het met haar driejarige kind in 4de Laan in Belgravia in Athlone verdwaal. Sy is verstandelik gestrem en depressief,” het Rechner gesê. Die ma en haar kind is as vermis by die Philippi-polisie aangemeld. Sayed het bruin oë, swart hare en weeg sowat 70 kg. “As enigiemand weet waar sy haar bevind of hulle sien, bel die polisie of ons asseblief onmiddellik,” het Rechner gepleit. Bel sers. Mxhiki by 073 178 1126 of die Pink Ladies by 072 214 7439.